### Resumé

Forslag fra Alexander Andersen (V) om Stop for gennemkørende trafik fra [adresse] via Mølholm Landevej og/eller Øivind Brandt

### Sagsfremstilling

I følge §5 i forretningsordenen fra Teknisk Udvalg kan ethvert medlem senest 8 dage forud for et ordinært møde indgive en skriftlig anmodning om behandling af en sag.

Henvendelsen af 27. september 2025 fra Alexander Andersen, V, lyder således:

Når der opstår kø på [adresse], vælger mange bilister at køre uden om køen ved at dreje ned ved Circle K (Stenkisten) og fortsætte enten via Mølholm Landevej til krydset ved [adresse] eller via Øivind Brandt til krydset ved F24.

Det betyder, at boligkvarteret og området omkring Mølholm Skole bliver belastet af en betydelig mængde gennemkørende trafik, som ikke har ærinde i området. Problemet er særligt markant i myldretiden, hvor elever er på vej til og fra skole.

Der er allerede etableret flere fartdæmpende bump på [adresse], hvilket til en vis grad har reduceret hastigheden. Men de løser ikke problemet med den store mængde gennemkørende trafik.

Spørgsmålet er derfor, om et egentligt gennemkørselsforbud kan være en løsning, der både forbedrer trafiksikkerheden for skolebørnene og sikrer mere tryghed i boligområdet eller er der andre løsninger?

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg

### Historik

#### Teknik- og Miljødirektøren indstiller, den 7. oktober 2025, punkt 175:

**at** udvalget behandler forslaget.

#### Beslutning fra Teknisk Udvalg, den 7. oktober 2025, punkt 175:

Udsat.

### Indstilling Teknik- og Miljødirektøren indstiller

**at** udvalget behandler forslaget.

### Beslutning

Udvalget behandlede forslaget.

Forvaltningen orienterede om problemstillingen.

Gunner Vestergaard og Johnnie Schultz var fraværende.